خالقلاریمیز مقدس دینیمیز اولان ایسلامی دیرچلتمک اوچون چوخ اذیتلره دوچار اولوبلار، بیز ده بو عنعنهلری یاشاتماق یولوندا چتین یول کئچمیشیک. سیرالاریمیزی پارچالاماق ایستهیهنلره، بؤلوجولوک سالماغا چالیشانلارا ایمکان یاراتماغا حاقیمیز یوخدور.
رئپورت-اون معلوماتینا گؤره، بونو قفقاز مسلمانلاری اداره سینین صدری، شیخ السلام الله شکور پاشازاده روسییا فدراسییاسینین پیاتیگورسک شهرینده کئچیریلن شیمالی قفقاز مسلمانلارینین علاقهلهندیرمه مرکزینین نؤوبتی حسابات-سئچکی کنفرانسیندا دئییب.
"اؤز حرکت و چاغیریشلاری ایله دینیمیزین، دؤولتچیلیین اساسلارینی ضعیفلتمهیه چالیشان، جمعیتده قارشیدورما یاراتاماق ایستهیهن تخریباتچی قوهلرین قارشیسینی آلماق و اونلارا لاییقلی جواب وئرمک بیز دین خادیملرینین و بوتون قفقاز مسلمانلارینین بورجودور. دینی اجماعلار دؤولت قوروملاری ایله بیرگه دینی دیرلریمیزی تحریف ائدن، ترورچولوغو، دینی رادیکاللیغی، اکسترمیزمی و تروریزمی تبلیغینه چالیشان قولره قارشی مباریزهده سعیلرینی بیرلشدیرملیدیرلر. اؤلکهلریمیزدهکی داخیلی ثابیت لییی پوزماغا چالیشان، خاریجی سیاست سایهسینده اوغورالاریمیزا پاخیللیقلا یاناشان، سوسیال اقتصادی اینکیشافی گؤرمزدن گلن قوهلره قارشی دا بیرگه مباریزه آپارمالیییق.
هامیمیز شاهیدیک کی، قرب گویا اینسان حاقلارینین پوزولماسینی بهانه گتیرهرک دؤولتلریمیزی مختلیف سانکسییالارلا هدلییر. اما مختلیف قرب اؤلکهلرینین اؤزونده دینی دیسکریمیناسییا ایله باغلی حادثهلر باش وئریر. اینسان حاقلاریندان دانیشانلار آوروپانین اؤز دوغما یوردلارینی ترک ائتمهیه مجبور اولان قاچقینلارا قارشی آنتی هومانیست داورانیشلارینی ندنسه گؤرمک ایستمیرلر. قربین بو حرکتی ایله اوزلشن اینسانلار دونیا انتباحینا بؤیوک تؤهفهلر وئرهن خالقلارین نمایندهلریدیر. همین خالقلارین دموکراتیک سئچیمینه حؤرمت قویمایان غرب عراقین، لیوییانین، سورییانین، افقانیستانین و دیگر مسلمان اؤلکهلرینین داخیلی ایشلرینه قاریشیر، همین اؤلکهلرین مقدداراتینی اؤز بیلدیی کیمی حل ائتمک ایستییر"، - او، علاوه ائدیب.
صدر قید ائدیب کی، ایسلامافوبییا یایان قوهلر دینلر و کونفسییالار آراسیندا مناقیشه سالماقلا دموگرافیک فلاکت یارادیر، بونونلا دا دونیادا صولحه، ایستابیللییه بؤیوک ضربه وورور، بوتون بشریتی تهلوکه قارشیسیندا قویورلار: "بوتون دونیانین گؤزلری قارشیسیندا فلاکت یاشانیر - سونو گؤرونمهیهن ترور حادثهلری نتیجهسینده دونیانین مختلیف یئرلرینده هم مسلمانلار، هم ده خریستیانلار هلاک اولور، مسجیدلر، کیلسهلر، معبدلر اوچوردولور. ایسلامین حقیقی معناسی قصداً تحریف ائدیلیر. روسییانین صولحون برپاسی، بین الخالق حقوقون برقرار اولماسی یولونداکی آنتیترور عملیاتلارینی دستکلییریک.
بیز قافقاز مسلمانلارینی ایکی دؤولتین- روسییا فدراسییاسینین و آذربایجان رسپوبلیکاسینین مودریک لیدرلرینین صولح دینی اولان ایسلامین دیرلرینی یوکسک سوییهده مدافعهسینه یؤنهلن مؤوقعی قانع ائدیر".
azb_Arab azb_Arab azb_Arab azb_Arab azb_Arab azb_Arab